2ab-LUOKKA : VIIKKO 7
"Sinun kanssasi viettämäni päivä on suosikkipäiväni. Joten tänään on uusi suosikkipäiväni."
- Nalle Puhin mietelause-
Mukava aloittaa kouluviikko yhdessä teidän kaikkien kanssa.
Tiedätkö, mitä tärkeää päivää vietämme huomenna tiistaina 14.2.?
Arvasinkin sinun tietävän vastauksen.
Huomenna 14.2. juhlistamme ystävyyden merkitystä eli vietämme ystävänpäivää. Toiveena olisi, että huomenna tiistaina kaikilla olisi päällään jotain punaista tämän merkityksellisen päivän kunniaksi. Ystävänpäivää varten valmistat koulussa myös halaussydämen sekä kuvaamataidon tunnilla ystävänpäiväkortin. Viikon teema eli ystävyys näkyy lisäksi äidinkielen tunneillamme. Näillä tunneilla pääset uppoutumaan lukukirjan kappaleeseen nimeltä Ystävän-päiväyllätys.
Keskiviikkona 15.2. teknologiakasvatuksen opiskelijat tulevat pitämään meille mekaniikkaan liittyviä oppitunteja. Tämän vuoksi kaikilla 2ab-luokkalaisilla koulu alkaa ke 15.2. klo 8.30. Mitähän mielenkiintoisia toiminnallisia tehtäviä pääsetkään mekaniikan tunneilla kokeilemaan?
Matematiikassa vahvistat lukujonotaitojasi sekä harjoittelet yhteen- ja vähennyslaskuja lukualueella 0-100. Loppuviikon matematiikan oppitunnille ajoittuu myös erittäin mielenkiintoinen matematiikan tehtävä, josta kuulet lähemmin lisää. Sen verran paljastan sinulle, että laskutehtävä liittyy penkkaripäivään, jota vietetään torstaina 16.2. Mitkähän penkkarit ovat? Ketä ovat abit? Vanhojen tansseja koulumme juhlasalissa tanssitaan perjantaina 17.2.
Ympäristötiedossa jatkamme Säästämme luontoa- teeman käsittelyä. Muistatko, miten jätteitä lajitellaan? Miten voit vaikuttaa jätteen määrään ja miten omalla panoksellasi voit toimia ympäristösi hyväksi? Näihin pohdinnallisiin kysymyksiin pureudut yhä tiiviimmin tällä kouluviikolla.
Käsityössä jatkamme satuplaneetan valmistamista. Joko olet keksinyt planeetallesi nimen? Ketä vahvuushahmoja planeetallasi mahdollisesti asuu? Entä mihin vahvuuteen itse kiinnität erityistä huomiota omassa elämässäsi tällä viikolla?
Tämän viikon vahvuutemme on
Millainen ihminen mielestäsi on rohkea? Minkälainen rohkeus on oikeanlaista rohkeutta?
Tällä viikolla yhteisiä tavoitteitamme voisivat olla erityisesti seuraavat:
- Teen kotitehtävät huolellisesti ja ajallaan. Pidän huolta koulutarvikkeistani ja oppikirjoistani.
- Kiinnitän erityistä huomiota koulun ja luokan yleiseen siisteyteen. Laitan ulkokengät tarkasti niille kuuluville paikoille.
Tehdään tästäkin kouluviikosta onnistunut ja hyvä yhdessä.
Reipasta ja iloista kouluviikkoa kaikille.
By Johanna Jarva - helmikuuta 12, 2017